open-index/open-wikipedia-markdown huggingface dataset:
Lännen Uutiset

**Lännen Uutiset** oli Oregonin Astoriassa vuosina 1905–1913 ilmestynyt amerikansuomalainen sanomalehti.

Useita amerikansuomalaisia lehtiä toimittanut Fred Karinen perusti *Lännen Uutiset* edellisenä vuonna lakanneen *[[Lännetär (Astoria)|Lännettären]]* jatkajaksi. Sen toimittajana työskenteli Kalle Haapakoski. Karisen kuoltua vuonna 1909 lehden omistajat ja toimittajat vaihtuivat moneen kertaan. Sosialistisen *[[Toveri (yhdysvaltalainen lehti)|Toverin]]* kanssa kilpaillut *Lännen Uutiset* oli poliittisesti neutraali ja noudatteli lähinnä mainostajiensa näkökantoja. Kerran viikossa ilmestyneen lehden levikiksi ilmoitettiin 4&nbsp;700 kappaletta vuonna 1910.

Samanniminen J. W Lähteen ja Otto Massisen lehti ilmestyi Wyomingin Rock Springsissä vuonna 1896. Oke Zatterlowin *[[Columbia Press|Lännen Uutiset]]* ilmestyi Astoriassa vuosina 1946–1951.

## Lähteet
Swiftsure-luokka (linjalaiva)

**Swiftsure-luokka** oli Britannian kuninkaallisen laivaston kahden 74-tykkisen kolmannen luokan linjalaivan muodostama alusluokka, jonka suunnitteli Sir John Henslow.

## Suunnittelu
Aluksen kummallakin tykkikannella oli kaksikymmentäkahdeksan tykkiä, alemmalla 32 naulan ja ylemmällä 18 naulan tykkejä. Puolikannella oli neljä 18 naulan tykkiä ja kymmenen 32 naulan karronadia. Lisäksi etukannella oli kaksi 18 naulan tykkiä ja kaksi 32 naulan karronadia ja takakannella kuusi 18 naulan karronadia.

## Alukset

## Lähteet
*

### Viitteet
Ten Horns – Ten Diadems

**Ten Horns – Ten Diadems** on norjalaisen black metal -yhtye Satyriconin kokoelma-albumi. Se julkaistiin kesäkuussa 2002 levymerkillä Moonfog Productions.

## Kappaleet
Kaikki kappaleet kirjoittanut Satyr Wongraven.

#
#
#
#
#
#
#
#
#
#

## Arvostelut
* Allmusic: 
* Blabbermouth: 8/10

## Aiheesta muualla
* 
* ''Ten Horns – Ten Diadems'' discogs.com -sivustolla

## Lähteet
Maurice de Vlaminck

**Maurice de Vlaminck** (4. huhtikuuta 1876 Pariisi – 11. lokakuuta 1958 Rueil-la-Gadelière) oli ranskalainen, flaamilaissyntyinen, ekspressionistinen, itseoppinut taidemaalari ja graafikko. Hän oli yksi fauvismin perustajista, ja kuului aluksi Matissen piirin fauvisteihin. Uransa alkuvaiheessa hän maalasi usein kirpeän puhtailla väreillä maisemia ja Pariisia. 1910-luvulta lähtien hän maalasi rakenteellisesti kiinteämmin kuin aiemmin mutta edelleen iskevästi ja ekspressionistisesti. De Vlaminckin töissä on vaikutteita Vincent van Goghilta ja Paul Cézannelta sekä mustaihoisten taiteesta. Hän kehitti Varsinkin hänen maisemakuvissaan esiintyy romanttista, pateettista luonnonelämystä. Niistä yksi on Ateneumissa. Hän teki myös litografioita ja kirjankuvituksia.

De Vlaminck oli myös runoilija ja romaanikirjailija. Hän julkaisi myös muistelmateoksen *Tournant dangereux* (1929).

## Lähteet
Barotsemaa

**Barotsemaa** on alue Keski-Afrikassa. Alue sijaitsee pääasiassa Länsi-Sambiassa, mutta se ulottuu myös Namibian, Angolan, Zimbabwen ja Botswanan alueille. Barotsemaassa asuu eri lähteiden mukaan 3,5–5,2 miljoonaa asukasta. Merkittävimmät alueella puhutut kielet ovat lozi ja englanti. Barotsemaa on ennen kaikkea lozien kotialuetta. 

Barotsemaa oli ennen siirtomaa-aikaa itsenäinen Lundan kuningaskunta. Lunda oli liittovaltio, jonka ydin oli Katanga. Sitä ympäröivät autonomiset, veroja maksavat provinssit, joilla oli sama kulttuuri. Lundan varhaisvaiheet ovat epäselvät. Hallitsijan valta periytyi matrilineaarisesti ja häntä kutsuttiin nimellä Mwata Yamvo. Lundasta kasvoi 1700-luvulla laaja ja yhtenäinen valtio. Se kävi kauppaa portugalilaisten merenkulkijoiden kanssa ja sai näiltä hankituksi aseita, joilla valtiota voitiin laajentaa.  Lunda joutui 1800-luvulla osaksi Britannian imperiumia. Nykyään sen pääosa kuuluu Sambiaan, vaikkakin sillä on myös itsenäisyyspyrkimyksiä. Kongon kriisin aikana vuosina 1960–1964 Katanga olikin Kongon puoleiselta osiltaan itsenäinen valtio.

## Lähteet

## Aiheesta muualla
Live at the Opera

**Live at the Opera** on norjalaisen sinfonisen black metalin yhtyeen Satyriconin livealbumi, joka äänitettiin Oslon oopperatalolla yhdessä Norjan kansallisoopperan kuoron avustuksella. Albumi julkaistiin 1. toukokuuta 2015 levymerkillä Napalm Records.

## Kappaleet

### CD 1
#
#
#
#
#
#
#
#

### CD 2
#
#
#
#
#
#

### DVD
#
#
#
#
#
#
#
#
#
#
#
#
#
#

## Kokoonpano
* Satyr – laulu, kitara
* Frost – rummut

### Vierailevat muusikot
* Steinar Gundersen – kitara
* Anders Odden – bassokitara
* Anders Hunstad – kosketinsoitin
* Gildas Le Pape – kitara
* Sivert Høyem – laulu (kappale 8)

### Tuotanto
* Steven Grant Bishop – äänittäjä
* Erik Ljunggren – miksaaja
* George Tanderø – masteroija
* Espen Ixtlan – valokuvat
* Martin Kvamme – layout

## Arvostelut
* Allmusic: *positiivinen*
* Kaaoszine.fi: 6/10
* Metal Storm: 8.6/10
* Rockmetal.pl: 6/10

## Aiheesta muualla
* 
* ''Satyricon – Live at the Opera'' discogs.com -sivustolla

## Lähteet
Kauhukeittiö (1. tuotantokausi)

**Kauhukeittiö** on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 1 ohjelman voittaja pääsi johtamaan losangelesilaista miljardin dollarin ravintolaa Tatoua. Kausi esitettiin Yhdysvalloissa FOX-kanavalla 30. toukokuuta – 1. elokuuta 2005.

## Henkilökunta
* Gordon Ramsay, keittiömestari, keittiöpäällikkö ja ohjelman juontaja.
* Scott Liebfried. apulaiskeittiöpäällikkö/sinisen ryhmän johtaja.
* Mary Ann Salcedo, apulaiskeittiöpäällikkö/punaisen ryhmän johtaja.
* Jean-Philippe Susilovic, hovimestari.

## Kilpailijat
Ensimmäisellä kaudella osallistujia ei jaettu sukupuolen mukaan, jota on suoritettu kaudesta 2 lähtien.

### Sininen joukkue
* Michael Wray, 27, ammattilaiskokki (kauden voittaja)
* Ralph Pagano, 36, ammattilaiskokki
* Jessica Cabo, 26, headhunter
* Andrew Bonito, 24, toimistoavustaja
* Mary Ellen Daniel, 27, baarityöntekijä
* Wendy Liu, 32, account manager

### Punainen joukkue
* Elsie Ramos, 40, kotiäiti
* James "Jimmy" Casey, 25, purchasing supervisor
* Christopher "Chris" North, 35, apulaiskokki
* Jeff LaPoff, 28, finanssijohtaja
* Jeffery "Dewberry" Dewberry, 33, kondiittori
* Carolann Valentino, 33, ravintola-avustaja

### Musta joukkue (top 5)
* Michael Wray
* Ralph Pagano
* Jessica Cabo
* Elsie Ramos
* Jimmy Casey

### Finaalin joukkueet
**Michael Wrayn joukkue**
* Jessica Cabo
* Jimmy Casey
* Elsie Ramos

**Ralph Paganon joukkue**
* Andrew Bonito
* Wendy Liu
* Jeffery Dewberry

## Muuta
* Michael Wray kieltäytyi Gordon Ramsayn tarjouksesta johtaa Hell's Kitchen ravintolaa ja hyväksyi tämän Lontoon työtarjouksen, kunnes palasi lyhyen ajan kuluttua takaisin USA:han suunnittelemaan keittiöveitsiä.

## Katso myös
* Kauhukeittiö

## Lähteet
Yleisurheilun Afrikan-mestaruuskilpailut 2006

Vuoden **[[2006]] [[yleisurheilun Afrikan-mestaruuskilpailut]]** käytiin 9. elokuuta – 13. elokuuta Bambousissa, Mauritiuksessa.

## Mitalistit
### Miehet

### Naiset

* Naisten moukarinheitossa toiseksi tullut Marokon Hayat El Ghazi hylättiin myöhemmin dopingrikkeen vuoksi.

## Lähteet
* http://maaa.intnet.mu/cocam2006/ 
* IAAF raportti: päivä 1
* IAAF raportti: päivä 2
* IAAF raportti: päivä 3
* IAAF raportti: päivä 4
* IAAF raportti: päivä 5

### Viitteet
Kotiin takaisin

**Kotiin takaisin** (*A Place to Call Home*) on australialainen draamasarja. Sarjan tapahtumat sijoittuvat 1950-luvun Australiaan, kun vuosia ulkomailla viettänyt sairaanhoitaja Sarah Adams palaa entiseen kotimaahansa ja tutustuu varakkaaseen Bligh’n perheeseen.

Sarjan pääroolissa on Marta Dusseldorp, joka esittää päähenkilöä Sarah Adamsia. Sarjan muita päähenkilöitä ovat Bligh’n perheen isoäiti Elizabeth (Noni Hazlehurst), isä George (Brett Climo), tytär Anna (Abby Earl), poika James (David Berry) ja tämän vaimo Olivia (Arianwen Parkes-Lockwood). Muita keskeisiä hahmoja ovat muun muassa perhetuttu Regina Standish (Jenni Baird) ja tohtori Jack Duncan (Craig Hall).

Sarjaa tehtiin Australiassa kuusi tuotantokautta. Kuudennen ja viimeisen tuotantokauden esitys päättyi 21. lokakuuta 2018. Suomessa kuudes tuotantokausi esitettiin lähes tuoreeltaan, 12.10.2018 alkaen.. Sarjan ensimmäistä tuotantokautta vuonna 2013 seurasi noin 1,5 miljoonaa katsojaa, ja se oli Australian katsotuin draamasarja. Suomessa sarjan esittäminen aloitettiin Yle TV1:llä 30. joulukuuta 2015, ja kanava esitti sarjasta ensimmäisen ja toisen kauden joulu-tammikuussa 2016 ja kolmannen ja neljännen kauden syksyllä 2016. Viides kausi alkoi Suomessa 4. tammikuuta 2018.

Sarja on ollut myös Suomessa hyvin suosittu, ja esimerkiksi 13. joulukuuta 2016 esitetty jakso keräsi keskimäärin 831 000 katsojaa, tavoittavuus jaksolla oli peräti 1 090 000 katsojaa.

## Juoni

Sarjan tapahtumat käynnistyvät vuonna 1953, kun sairaanhoitaja Sarah Adams palaa ristiriitaisin tuntein entiseen kotimaahansa Australiaan. Edelliset parikymmentä vuotta Sarah on viettänyt sodanaikaisessa ja -jälkeisessä Euroopassa, viimeisimmäksi Lontoossa. Perillä Australiassa Sarahin äiti ei halua tavata vuosia poissa ollutta ja juutalaiseksi kääntynyttä tytärtään eikä Sarah aio palata takaisin Eurooppaan, jossa hänellä ei ole enää mitään jäljellä.

Kotimatkan aikana Sarah tutustuu varakkaaseen Bligh'n perheeseen, jolla on Sarahin tavoin murheita ja salaisuuksia kannettavanaan. Sarah päätyy työskentelemään paikalliseen sairaalaan ja asumaan perheen kanssa samaan kylään, jossa Bligheillä on kartano.

## Näyttelijät

### Pääosissa

### Sivuosissa

## Jaksot

## Katso myös
*Luettelo televisiosarjan Kotiin takaisin jaksoista
*Luettelo televisiosarjan Kotiin takaisin henkilöistä

## Lähteet

## Aiheesta muualla
* ''Kotiin takaisin'' Ylen sivuilla
* 
* Sarjan viralliset kotisivut
Morné Nagel

**Morné Nagel** (s. 23. maaliskuuta 1978) on eteläafrikkalainen pikajuoksija, 4&nbsp;×&nbsp;100&nbsp;metrin viestijuoksun maailmanmestari.

Nagel juoksi avausosuuden Etelä-Afrikan 4&nbsp;×&nbsp;100&nbsp;metrin viestijoukkueessa, joka sijoittui Edmontonin MM-kilpailuissa 2001 alun perin toiseksi maansa ennätysajalla 38,47. Kilpailun voittaneen Yhdysvaltojen Tim Montgomeryn kaikki kilpailusuoritukset hylättiin jälkikäteen dopingin takia maaliskuusta 2001 alkaen, ja Etelä-Afrikka julistettiin viestin voittajaksi tammikuussa 2006.

Nagel kuului Etelä-Afrikan pikaviestijoukkueeseen sen sijoituttua kuudenneksi Sevillan MM-kilpailuissa 1999. Hän karsiutui 100 metrillä puolivälierissä MM-kilpailuissa 2001, 60 metrillä välierissä Birminghamin MM-hallikilpailuissa 2003 ja 200 metrillä alkuerissä Osakan MM-kilpailuissa 2007.

Nagel saavutti Afrikan-mestaruuskilpailuissa Brazzavillessa 2004 hopeaa 4&nbsp;×&nbsp;100&nbsp;metrin viestissä ja pronssia 200 metrillä ajalla 20,83. Hän sai Algerin Afrikan kisoissa 2007 hopeaa pikaviestissä. Hän voitti Etelä-Afrikan-mestaruuden 100 metrillä 2002.

Nagel jakoi Marcus Brunsonin kanssa 60 metrin maailman kärkituloksen 6,48 sisäratakaudella 2002.

## Henkilökohtaiset ennätykset

### Ulkoradat

### Sisäradat

## Lähteet
Nongqawuse

**Nongqawuse** (noin 1840–1900) oli 1800-luvulla Etelä-Afrikassa vaikuttanut xhosaprofeetta, jonka ennustukset johtivat laajaan nälänhätään ja tuhansien kuolemaan xhosien keskuudessa.

## Elämäkerta
Nongqawuse syntyi vuoden 1840 paikkeilla ja joutui orvoksi. Hänet kasvatti hänen setänsä Mhlakaza Transkein alueella nykyisessä Itä-Kapissa, Etelä-Afrikassa. Teini-ikäisenä Nongqawuse sai itsensä mukaan näkyjä xhosien esi-isiltä, jotka kehottivat häntä vakuuttamaan xhosat tappamaan karjansa, tuhoamaan viljavarastonsa ja olemaan korjaamatta seuraavaa satoa. Näiden neuvojen noudattaminen johtaisi näkyjen mukaan uuden karjan saamiseen, runsaisiin satoihin, minkä lisäksi brittien vastaisissa sodissa kuolleet xhosat palaisivat kuolleista ja liittyisivät xhosien joukkoon.

Noihin aikoihin xhosat olivat menettäneet suuren osan entisistä alueistaan briteille, minkä lisäksi he kärsivät ihmisiin ja karjaan vaikuttaneista taudeista. Huhtikuussa 1856 eteenpäin seuraavien 15 kuukauden aikana Nongqawuse vakuutti monet tärkeistä xhosien päälliköistä ennustuksillaan. Xhosat tappoivat noin 400&nbsp;000 karjaeläintään, mikä johti 35&nbsp;000-50&nbsp;000 xhosan kuolemaan seuranneessa nälänhädässä. Lisäksi noin kolminkertainen määrä joutui lähtemään mailtaan ruuan ja työn perässä. Nongqawusen elämästä tapahtumien jälkeen ei tiedetä kovin paljon, mutta hänet ilmeisesti luovutettiin brittiviranomaisille, jotka siirsivät hänet Kapkaupunkiin. Jonkin ajan jälkeen Nongqawuse vapautettiin ja hän palasi Itä-Kapin alueelle, jossa hän avioitui ja sai kaksi tytärtä. Nongqawuse kuoli vuoden 1900 paikkeilla maatilalla lähellä Alexandrian kaupunkia.

## Lähteet
Samori Touré

**Samori Touré** (tunnettu myös nimillä **Samori**, **Samori Turé**, **Samory Touré**, noin 1830 – 1900) oli Mandinkan valtakunnan perustaja. Hän valtasi ja hallitsi suuria alueita Nigerjoen yläjuoksulla, kunnes Ranska valloitti alueen siirtomaakseen. Touré kuoli lopulta karkotettuna nykyiseen Gaboniin.

## Elämäkerta
### Varhainen elämä

Samori Touré syntyi djulaperheeseen nykyisen Guinean sisäosissa vuoden 1830 paikkeilla. Hänen sukunsa olivat aikanaan olleet muslimikauppiaita, jotka olivat ajan saatossa siirtyneet viljelemään maata. Tourén perhe harjoitti paikallista perinteistä uskoa ja noihin aikoihin muslimit pyrkivät alistamaan valtaansa alueen perinteisiä uskoja harjoittaneet kansat. Tähän liittyen muslimitaustaiset sisésoturit valtasivat Tourén kotikylän 1800-luvun alkupuoliskolla ja ottivat tämän äidin vangiksi. Touré liittyi tämän jälkeen siséjoukkoihin ja osoittautui pian kyvykkääksi sotilaaksi. Vuonna 1861 hän lähti siséjoukoista ottaen haltuunsa perinteistä uskoa harjoittaneiden kamarojen johtajuuden. Hän kääntyi siséjä vastaan vallaten pienestä armeijastaan huolimatta Dyon- ja Milojokien alueet. 

### Mandinkan valtakunta
Vuonna 1873 Touré perusti sittemmin Mandinkan valtakuntana tunnetulle valtakunnalleen uuden pääkaupungin nimeltä Bisandugu, nykyisessä Guineassa. Valtakunta jaettiin kantoneihin, joiden johdossa toimivat Tourén sukulaiset tai ystävät. Vuosien 1875–1879 välillä hän levitti valtakuntaansa Nigerjoen yläjuoksulla aina Siguirista Kouroussaan. 1880-luvun alussa hän valtasi myös Kankanin muslimikaupungin nujertaen näin vanhat vihollisensa sisét. Hänen valtakunnastaan tuli näin Länsi-Afrikan kolmanneksi suurin heti Toucouleurin kuningaskunnan ja Sokoton kalifaattin jälkeen. Molemmat näistä valtioista olivat syntyneet islamilaisen jihadin lopputuloksena. Tourén valtakunta oli näitä maallistuneempi, mutta Touré valitsi lopulta islamin valtakuntansa uskoksi yhdistääkseen useista eri etnisistä taustoista koostuvat alamaisensa. Hän otti lopulta myös imaamia vastaavan tittelin *almami* ja alkoi käännyttää alamaisiaan vuodesta 1884 eteenpäin.

### Kukistuminen

Touré pyrki laajentamaan valtakuntaansa edelleen vanhoja kauppareittejä pitkin, mutta nyt Ranska alkoi levittää siirtomaavaltaansa alueella. Touré kykeni ensin pitämään ranskalaiset loitolla sopimusten ja pienien yhteenottojen avulla. Hän kävi myös kauppaa brittien kanssa saaden näiltä aseita Freetownista brittien siirtomaa Sierra Leonesta. Vuonna 1882 Ranska aloitti kuitenkin suuren sotilasoperaation Mandinkan valtakunnan valloittamiseksi. Touré käytti heitä vastaan poltetun maan taktiikkaa, mutta joutui vuoteen 1894 mennessä vetäytymään nykyisestä Ghanasta ja Norsunluurannikosta valloittamilleen alueille. Vuonna 1898 Ranska oli valloittanut koko valtakunnan alueen ja Touré jäi lopulta vangiksi hänen paettuaan nykyisen Liberian alueelle. Ranskalaiset karkottivat hänet Gaboniin Atlantin valtameren rannikolle, jossa Touré kuoli vuonna 1900.

## Lähteet

## Aiheesta muualla
Propafenoni

**Propafenoni** on arolyksipropanoliamiineihin kuuluva orgaaninen yhdiste. Yhdistettä käytetään lääketieteessä sydämen rytmihäiriöiden hoitoon.

## Ominaisuudet, vaikutusmekanismi ja käyttö
Huoneenlämpötilassa propafenoni on valkoista kiteistä ainetta, jolla on hieman karvas maku. Yhdiste liukenee hieman kylmään ja paremmin kuumaan veteen. Myös monet orgaaniset liuottimet esimerkiksi alkoholit ja tetrakloorimetaani liuottavat sitä. Dietyylieetteriin propafenoni ei kuitenkaan liukene.

Propafenonin raseeminen seos salpaa sydämen lihassolujen natriumkanavia. S-enantiomeeri voi toimia myös beetasalpaajana. Aine vaikuttaa sekä Purkinjen säikeisiin että muihin sydämen lihassäikeisiin, minkä seurauksena aktipotentiaali hidastuu. Propafenonia käytetään niin eteisvärinän ehkäisyyn ja hoitoon kuin kammiovärinänkin hoitoon. Lisäksi yhdistettä voidaan käyttää Wolff–Parkinson–Whiten oireyhtymän hoidossa. Sydäninfarktin saaneille potilaille tai sydämen vajaatoimintaa tai eräitä muita sydänsairauksia sairastaville propafenonia ei voi käyttää. Propafenonia käytetään erityisesti hydrokloridisuolanaan, ja lääke tuli myyntiin ensi kerran Saksassa 1978.

## Haittavaikutukset
Tyypillisimmät propafenonin haittavaikutukset kohdistuvat ruuansulatuskanavaan, sydämiin ja verisuoniin sekä keskushermostoon . Haittavaikutuksia voivat olla muun muassa huonovointisuus, päänsärky, huimaus, karvas maku suussa sekä näön hämärtyminen.. Harvinaisia haittavaikutuksia ovat esimerkiksi ihottuma, maksavaurio sekä unihäiriöt. Hoidettaessa muita sydänsairauksia sairastavia potilaita propafenonilla kasvaa proarytmioiden riski huomattavasti.

## Valmistus
Propafenonin synteesin tärkeä välituote on 1-(2-hydroksifenyyli)-3-fenyyli-1-propanoni, jota voidaan valmistaa o-hydroksiasetofenonin ja bentsaldehydin välisellä aldoliadditiolla tai fenolin ja 3-fenyylipropionyylikloridin välisellä Friedel–Crafts-asylointireaktiolla. 1-(2-hydroksifenyyli)-3-fenyyli-1-propanoni reagoi epikloorihydriinin kanssa ja synteesin viimeisessä vaiheessa propyyliamiini reagoi avaten epoksidirenkaan, jolloin muodostuu propafenonia.

## Stereokemia
Propafenonissa on kiraliakeskus ja kaksi enantiomeeriä. Lääkkeet ovat rasemaatteja.

## Lähteet
Luettelo Abukirin taisteluun osallistuneista aluksista

**Luettelo Abukirin taisteluun osallistuneista aluksista** listaa Abukirin taisteluun osallistuneet alukset ja aluksilla taistelussa surmansa saaneiden ja haavoittuneiden lukumäärät.

Luettelossa ristillä ('†') merkityt ovat joko kuolleet taistelussa tai menehtyneet taistelussa saamiinsa vammoihin.

## Britannian Välimeren laivasto

## Ranskan Toulonin laivasto

## Lähteet

*
*

### Viitteet
Tule joulu kultainen

**Tule joulu kultainen** on suomalainen joululaulu. Sen tekstin kirjoitti SOK:lla mainospäällikkönä työskennellyt Seppo Mattila joulutervehdykseksi asiakkaille vuonna 1960. Myöhemmin Aarno Raninen sävelsi siitä kappaleen, jonka hän levytti vuonna 1969. SOK käytti "Tule joulu kultainen" -kappaletta mainosfilmeissään. Se kuultiin myös Seija Simolan esittämänä vuonna 1970 Sokoksen mainonnassa. Tämän jälkeen se on levytetty tiettävästi yli 30 kertaa. Kappaleesta on tehty myös englanninkielinen käännös "Golden Christmas" jonka on levyttänyt mm. Toni Antone, Aarno Ranisen orkesterin johdolla.

## Lähteet
Lännen Suometar

**Lännen Suometar** oli Oregonin Astoriassa vuosina 1922–1946 ilmestynyt amerikansuomalainen sanomalehti.

Michiganin Hancockissa toiminut Suomi-Synodin kustannusliike perusti *Lännen Suomettaren* Hancockissa ilmestyneen *[[Amerikan Suometar|Amerikan Suomettaren]]* sisarlehdeksi. Kahdesti viikossa ilmestyneen lehden toimittajana ja liikkeenhoitajana työskenteli J. L. Ollila. Lännen Kustannusliikkeen toimitalo paloi joulukuussa 1922 sattuneessa Astorian suuressa tulipalossa, ja 1920-luvun lopussa kannattamaton lehti annettiin yksityisten tahojen julkaistavaksi. Kaikkiaan *Lännen Suometar* tuotti synodille lähes 50&nbsp;000 dollarin tappiot. Vuonna 1946 lehti myytiin silloiselle vuokralaiselle Oke Zatterlowille, joka muutti sen nimeksi *Lännen Uutiset* (myöhemmin *[[Columbia Press]]*).

## Lähteet

## Aiheesta muualla
* ''Lännen Suometar'' digitoituna kansalliskirjastossa
Luettelo Hyvinkään julkisista taideteoksista ja muistomerkeistä

**Luettelo Hyvinkään julkisista taideteoksista ja muistomerkeistä** sisältää Hyvinkäällä julkisesti esillä olevat pysyvät patsaat, veistokset, muistomerkit ja muistolaatat. Hyvinkään maalaiskunta on liitetty Hyvinkääseen. 

## Julkiset taideteokset, muistomerkit ja muistolaatat

## Julkisilta paikoilta poistetut ja tuhoutuneet teokset

## Lähteet
* 
* Hyvinkään kaupunginosat

### Viitteet

## Aiheesta muualla

*
Hjalmar Aarnio

**August Hjalmar Aarnio** (8. toukokuuta 1880 Kaarina – 22. huhtikuuta 1943 Turku) oli suomalainen tukkukauppias ja Aarnio Osakeyhtiön perustaja ja toimitusjohtaja.

Aarnio joutui isänsä rakennustarkastaja August Mattsonin varhaisen kuoleman takia elättämään itseään sekalaisilla töillä jo kymmenvuotiaasta lähtien. 15-vuotiaana hän lähti merille, jossa oli viisi vuotta. Sen jälkeen hän sai liikeapulaisen paikan K. E. Merilä Oy:ssä. Vuonna 1901 Aarnio avioitui Edla Säterin kanssa. Seuraavana vuonna hän perusti Turkuun toiminimen, jolla harjoitettiin elintarvikkeiden vähittäiskauppaa ja leipomotoimintaa. Liiketoiminta laajeni nopeasti ja Aarnio hankki omistukseensa myös kahvipaahtimon, joka tunnettiin Koti-tuotemerkistään. 

Vuonna 1904 Aarnio laajensi toimintaansa siirtomaatavaroiden tukkumyyntiin. Vuonna 1922 yritys muuttui toiminimestä Hjalmar Aarnio Oy:ksi. Vuonna 1925 apulaisjohtajaksi tuli poika Aarno Aarnio. Jatkosodan aikana 1942 yrityksen nimi muuttui Aarnio Osakeyhtiöksi, joka keskittyi pelkästään tukkukauppaan pääartikkeleinaan elintarvikkeet sekä kankaat ja lyhyttavarat. Seuraavana vuonna Aarnio kuoli ja yhtiön johtaksi tuli Artturi A. Akkola. Kaupankäynnin ohella Aarnio harjoitti maanviljelystä Naantalin maalaiskunnassa Miekkulan tilalla.

Aarnion toinen puoliso oli vuodesta 1938 kauppaneuvos Rakel Justiina Wihuri (omaa sukua Hellberg, 1905–1987). Pariskunnalla oli kaksi poikaa: tukkukauppias Antti Aarnio-Wihuri (s. 1940) ja toimitusjohtaja Risto Aarnio-Wihuri (1942–1961).

## Lähteet
Mitsuo Matayoshi

**Mitsuo Matayoshi** (, 5. helmikuuta 1944 – 20. heinäkuuta 2018) oli japanilainen poliitikko, joka väitti olevansa Jeesus Kristus. Hän esiintyi nimillä ”ainoa Jumala Matayoshi Mitsuo Jeesus Kristus” (, *Yuiitsushin Matayoshi Mitsuo Iesu Kirisuto*) ja ”Jeesus Matayoshi” (, *Matayoshi Iesu*). Hän johti perustamaansa Maailman taloudellisen yhteisön puoluetta (, *Sekaikeizaikyōdōtaitō*).

Matayoshi syntyi 5. helmikuuta 1944 Ginowanissa Okinawalla. Hän valmistui vuonna 1968 Chuon yliopistosta Tokiossa ja muutti takaisin Okinawalle opettajaksi yksityisessä koulussa (*[[juku]]*). Matayoshi koulutettiin protestanttisaarnaajaksi ja uskonnollisten oppituntien kautta hän kehitti eskatologiasta vaikutteita saaneen kristinuskon tulkintansa. Vuonna 1997 Matayoshi perusti Maailman taloudellisen yhteisön puolueen, joka perustuu hänen uskomukselleen omasta jumaluudestaan. Hänen aatteensa on sekä uskonnollinen että poliittinen yhdistelmä kristillistä eskatologiaa kuten Augustinuksen *[[Jumalan valtio]]ta* ja konservatiivista kollektivismia.

## Poliittinen ohjelma
Ohjelmansa mukaan Matayoshi lupasi toimeenpanna viimeisen tuomion nykyisessä poliittisessa järjestelmässä. Hänen suunnitelmansa ensimmäinen askel oli tulla Japanin pääministeriksi. Sen jälkeen hän aikoi uudistaa Japanin yhteiskunnan ja ryhtyä Yhdistyneiden kansakuntien pääsihteeriksi. Matayoshi sanoi tulevansa hallitsemaan maailmaa uskonnollisen ja poliittisen legitimiteetin kautta. Maailman talousjärjestelmää muutettaisiin siten, että kaikki valtiot ovat omavaraisia ja perustuvat maataloudelle. Hän syytti ulkomaalaisia pysyvän asuinpaikan ja kansalaisoikeuksien saamisesta. Hän halusi kaikkien etnisesti ei-japanilaisten ihmisten palaavan esi-isiensä kotimaahan, vaikka he olisivat syntyperäisiä japanilaisia. Hän halusi Yhdysvaltojen vetävän pois asevoimansa muiden maiden tukikohdista, mukaan lukien Okinawalta. Viimeisen tuomion jälkeen hän lupasi syöstä synnintekijät tuleen.

## Vaalit
Matayoshi oli ehdokkaana monissa vaaleissa vuosien 1997 ja 2017 välillä, mutta ei voittanut. Hän tuli tunnetuksi omalaatuisista kampanjoista, joissa hän kehotti vastaehdokkaita tekemään itsemurhan.  Useimpien japanilaisten poliitikkojen tavoin hän tiedotti kampanjoistaan pakettiautosta, johon on asennettu jättimäiset kaiuttimet. Useimmista japanilaisista poliitikoista poiketen hän lausui kampanjan iskulauseita kabukista vaikutteita saaneella tyylitellyllä äänellä.

### Epäonnistuneet ehdokkuudet
* Ginowanin pormestarinvaalit (1997)
* Okinawan valtuustovaalit (1998)
* Okinawan prefektuurin kuvernöörinvaalit (1998)
* Ginowanin pormestarinvaalit (2001)
* Nagon pormestarinvaalit (2002)
* Okinawan prefektuurin kuvernöörinvaalit (2002)
* Tokion edustajainhuoneen vaalit, ensimmäinen piiri (2003)
* Tokion valtuustovaalit (2004)
* Tokion edustajainhuoneen vaalit, ensimmäinen piiri (2005)
* Tokion valtuustovaalit (2013)

## Lähteet
Mercedes-Benz Arena

**Mercedes-Benz Arena** voi olla:
* Mercedes-Benz Arena Berliinissä
* Mercedes-Benz Arena Stuttgartissa.
Al Hamilton

**Al Hamilton** -nimisiä henkilöitä ovat:

* Al Hamilton (s. 1972), yhdysvaltalainen koripalloilija
* Allan ”Al” Hamilton (s. 1946), kanadalainen jääkiekkoilija
Al Hamilton (koripalloilija)

**Al Hamilton** (s. 6. lokakuuta 1972) on yhdysvaltalainen kilpauransa päättänyt koripalloilija, pelipaikaltaan laituri. Hän pelasi urallaan useilla eri mantereilla, Yhdysvaltain piensarjoissa ja muun muassa Suomen pääsarjassa.

## Pelaajaura

Hamilton pelasi yliopistokoripalloa Weber State Universityssä vuosina 1989–1993. Ammattilaisena hän pelasi muun muassa Yhdysvaltain piensarjoissa (CBA, IBL), Etelä-Amerikassa ja Aasiassa. Elokuussa 2002 Hamilton siirtyi Suomen pääsarjassa pelanneeseen Pyrbasketiin. Hamilton ja Pyrbasketin toinen ulkomaalaisvahvistus William McFarlan vastasivat kauden 2002–2003 aikana valtaosin joukkueen pisteidenteosta. Hamilton oli sarjan korikuninkuuden voittaneen McFarlanin jälkeen Pyrbasketin toiseksi paras pisteidentekijä 19,1 pisteen ottelukohtaisella keskiarvollaan. Lisäksi hän otti 8,2 levypalloa ottelua kohti. Pyrbasket sijoittui runkosarjassa 12:nneksi eli kolmanneksi viimeiseksi eikä selviytynyt pudotuspeleihin.

## Pelityyli ja ominaisuudet

Pyrbasketin pelaajahankinnoista Hamiltonin aikaan vastannut Jarmo Laitinen kuvaili Hamiltonia pelipaikkojen 2–4 pelaajaksi ja hyväksi pallonkäsittelijäksi, joka oli enemmän taito- kuin voimapelaaja.

## Tilastot
### Runkosarja

**O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä*

## Lähteet
* Al Hamilton  Suomen Koripalloliitto

### Viitteet
PC Gamer

**PC Gamer** on videopeleistä kirjoittava englanninkielinen aikakauslehti, joka on perustettu Britanniassa vuonna 1993. Yhdysvalloissa lehteä alettiin julkaista vuonna 1994.

PC Gamerin levikki Yhdysvalloissa oli vuonna 1999 noin 350&nbsp;000 lehteä kuukaudessa. Samoihin aikoihin silloinen julkaisija Imagine Media osti IDG:n PC Games -lehden ja yhdisti sen PC Gameriin.

## Lähteet
Erling Kroken

**Erling Kroken** (12. marraskuuta 1928 – 2007) oli norjalainen mäkihyppääjä. 

Vuonna 1951 Kroken voitti Norjan mestaruuden normaalimäessä. Vuonna 1953 hän oli mukana historian ensimmäisellä Keski-Euroopan mäkiviikolla voittaen historian ensimmäisen kilpailun Oberstdorfissa ja sijottuen mäkiviikon lopputuloksissa sijalle 11. Vuoden 1954 MM-kilpailuissa Falunissa Kroken sijoittui seitsemänneksi. 

## Lähteet

## Aiheesta muualla
*
Columbia Press

**The Columbia Press** on Oregonin Warrentonissa ilmestyvä yhdysvaltalainen sanomalehti. Gary Nevanin julkaisema ja toimittama viikkolehti palvelee Warrentonin kaupunkia ja Clatsopin piirikuntaa.

Lehti on saanut alkunsa Suomi-Synodin Oregonin Astoriaan vuonna 1922 perustamasta *[[Lännen Suometar|Lännen Suomettaresta]]*. Vuonna 1946 kirkkokunta myi lehden sitä jo vuodesta 1932 lähtien vuokranneelle Oke Zatterlowille, joka muutti sen nimeksi *Lännen Uutiset*. Fabian Tolosen toimittama lehti ilmestyi kerran viikossa vuoteen 1951 saakka. Vuonna 1949 Zatterlow perusti sen rinnalle kuukausittain ilmestyneen englanninkielisen uutislehden *Columbia Pressin*. *Lännen Uutisten* lakattua *Columbia Pressistä* tuli pääosin suomenkielinen viikkolehti, mutta se sisälsi toisinaan myös englanninkielisiä artikkeleita. Vuonna 1954 sen levikki oli 1&nbsp;300 kappaletta. Joulukuussa 1958 lehti muuttui kokonaan englanninkieliseksi.

Vuonna 1962 Zatterlow myi *Columbia Pressin* pilapiirtäjänä tunnetulle Hal Allenille. Vuonna 1978 Allen siirsi perheyrityksensä Astoriasta Warrentoniin ja alkoi julkaista *Columbia Pressiä* kaupungin paikallislehtenä. Ohjelmistoyrityksen tiedotuspäällikkönä työskennellyt Gary Nevan osti lehden vuonna 1988.

## Lähteet

## Aiheesta muualla
* ''Columbia Pressin'' sivusto
Heikki Salo

**Heikki Salo** on seuraavien henkilöiden nimi:

* Heikki Salo (1920–1985), hallintoneuvos
* Heikki Salo, shakinpelaaja
* Heikki Salo (1946–2018), asianajaja
* Heikki Salo (s. 1957), muusikko
David Pommer

**David Pommer** (s. 8. maaliskuuta 1993) on itävaltalainen yhdistetyn hiihtäjä. Pommer edustaa SV Innsbruck Bergisel Tirol -seuraa.

Pommer debytoi maailmancupissa tammikuussa 2013 Seefeldin normaalimäen kilpailussa ollen 45:s. Avauspisteensä hän saavutti joulukuussa 2015 sijoittuen Ramsaun normaalimäen kilpailussa sijalle 25. Parhaimmillaan hän on ollut kymmenes Kuusamossa marraskuussa 2016. Continental Cupista Pommer on saavuttanut kaksi osakilpailuvoittoa.

Pommer saavutti vuonna 2012 nuorten MM-kilpailuista kultaa joukkuekilpailusta. Lahden MM-kilpailuissa 2017 hän sijoittui suurmäen Gundersen-kilpailussa kahdeksanneksi.

## Lähteet
Markus Windisch

**Markus Windisch** (s. 12. toukokuuta 1984 Bruneck) on italialainen uransa päättänyt ampumahiihtäjä. 185 senttimetriä pitkä ja 75 kilogrammaa painava Windisch edusti CS Esercitoa ja hänen valmentajanaan toimi Paolo Riva.

Italian saksankieliseltä alueelta Etelä-Tirolista kotoisin oleva Windisch osallistui urallaan kaksiin talviolympialaisiin, vuosina 2010 ja 2014, sijoittuen parhaimmillaan sijalle 31 vuoden 2010 olympialaisten normaalimatkalla Vancouverissa. Vuoden 2014 talviolympialaisten viestissä Sotšissa Windisch oli viides. MM-kilpailuihin Windisch osallistui kuudesti, ollen parhaimmillaan 12. vuoden 2009 kilpailuiden normaalimatkalla. Lisäksi hän sijoittui kahdesti neljänneksi viestissä.

Maailmancupissa Windisch debytoi maaliskuussa 2004 sijoittuen Holmenkollenin normaalimatkalla sijalle 71. Ensimmäiset pisteensä hän saavutti joulukuussa 2007 Kontiolahden pikamatkalta ollen 17:s. Windischin paras sijoitus maailmancupin osakilpailussa on kuudes tila Presque Islen pikamatkalta helmikuulta 2011. Kärkikymmenikköön hän sijoittui urallaan kolmesti. Viimeisen kilpailunsa Windisch kilpaili joulukuussa 2014 Pokljukassa.

Myös Windischin pikkuveli Dominik Windisch on ampumahiihtäjä.

## Lähteet
Heikki Salo (hallintoneuvos)

**Heikki Herman Salo** (2. helmikuuta 1920 Merikarvia – 5. marraskuuta 1985 Helsinki) oli suomalainen juristi. Hän oli Korkeimman hallinto-oikeuden hallintoneuvos vuodesta 1967.

Salo suoritti ylemmän oikeustutkinnon 1948 ja sai varatuomarin arvon 1951.

## Lähteet
Tagankan vankila

**Tagankan vankila** () oli tsaari Aleksanteri I:n vuonna 1804 rakennuttama vankila Moskovassa. Se oli alun perin eräänlainen työsiirtola, jossa oli muun muassa ompelimo, sorvaamo, metallipaja ja kirjansitomo. Tsaarinvallan loppuaikoina suuri osa vangeista oli poliittisista syistä tuomittuja. Neuvostoaikana poliittisten vankien määrä kasvoi, ja vuonna 1940 Tagankassa oli yli 4&nbsp;000 vankia. Vankila purettiin vuonna 1958 ja sen paikalle rakennettiin asuinkerrostaloja ja lastentarha.

## Kuuluisia vankeja
* Fania Baron (1887–1921), anarkisti, teloitettiin 1921
* Nikolai Bauman (1873–1905), vallankumouksellinen, vangittiin 1904
* Anatoli Lunatšarski (1875–1933), kirjailija, vangittiin 1899
* Aleksandr Protopopov (1866–1918), Venäjän keisarikunnan viimeinen sisäministeri, teloitettiin 1918
* Leonid Radin (1860–1900), vallankumouksellinen, vangittiin 1896
* Andrei Vlasov (1900–1946), kenraaliluutnantti, hirtettiin 1946

## Tagankan vankila taiteessa
Vladimir Vysotski, joka esiintyi vuosien ajan läheisessä Taganka-teatterissa, on tehnyt Tagankan vankilasta kertovan laulun. Samantyyppisiä lauluja on venäläisessä kansanperinteessä useita.

## Lähteet

## Aiheesta muualla
* Entisen vankila-alueen sijainti kartalla *Google Maps*.
Jyväskylän yliopiston kiihdytinlaboratorio

**Jyväskylän yliopiston kiihdytinlaboratorio** (JYFL-ACCLAB) tekee hiukkaskiihdyttimiin perustuvaa fysiikan tutkimusta. Kiihdytinlaboratorio on kolmatta kertaa peräkkäin Suomen Akatemian huippuyksikkö ajanjaksolla 2012–2017. Laboratoriossa on käynnissä lukuisia kiihdytin- ja materiaalifysiikan tutkimushankkeita. Niissä on löydetty kymmeniä uusia keskiraskaita neutronirikkaita isotooppeja ja tutkittu niiden rakennetta ja hajoamisominaisuuksia.

Laboratorion johtajana toimii nykyisin professori Ari Jokinen.

## Laitteistot

### Hiukkaskiihdyttimet

Kiihdytinlaboratoriossa on (keväällä 2016) käytössä kolme hiukkaskiihdytintä. Näistä vanhin on 130 MeV:n hiukkaskiihdytin (mallinimi K-130). Sen asennustyö aloitettiin kesällä 1990, koeajot suoritettiin 1992 ja tutkimustoiminta voitiin aloittaa vuonna 1993. Keskeinen osa laboratorion ydin- ja hiukkastutkimusta tehdään K-130:llä. Laitteella tehdään ydinfysiikan perustutkimusta ja soveltavaa tutkimusta.

Valtion teknillinen tutkimuskeskus (VTT) lahjoitti 2006 1,7 MeV:n Pelletron-nimisen tandemkiihdyttimen Jyväskylän yliopistolle. Käyttöön laite otettiin vuonna 2007. Pelletronilla tehdään materiaalifysiikan tutkimusta.

30 MeV:n MCC30/15-kiihdytin (mallinimi K-30) hankittiin osana Suomen ja Venäjän sopimaa Neuvostoliiton velkojen maksuohjelmaa. Kiihdyttimen asennus alkoi elokuussa 2009 ja huhtikuussa 2010 sillä tehtiin ensimmäiset testit. K-30-kiihdyttimellä voidaan kiihdyttää protoneja (18–30 MeV) ja deuteroneja (9–15 MeV). Laitteistoa käytetään erilaisten isotooppien (mm. 18F ja 123I) tutkimukseen ja tuloksia voidaan tutkia esimerkiksi niin sanotulla IGISOL-laitteistolla.

## Historiaa
Jyväskylän yliopistoon hankittiin ensimmäinen hiukkaskiihdytin, MC20-minisyklotroni, joulukuussa 1973. Laitteen suunnittelu ja asennus oli aloitettu jo aiemmin. Hiukkaskiihdyttimen koekäyttö aloitettiin alkuvuonna 1974. Tutkimusryhmässä oli useita nuoria tutkijoita, joista Rauno Julinin tehtäväksi tuli syklotronin ionisuihkun pulssien aikarakenteen parantaminen. Varsinainen haaste oli yhdistää laitteella tehdyt erilaisten isotooppien elinaikaa mittaavat tutkimukset ja elektronispektroskopia.

Hanke vaati aluksi perehtymistä menetelmään, joka oli maailmallakin uutuus, sillä vain muutama taho teki niin sanottuun suihkunsisäiseen (in-beam) elektronispektroskopiaan liittyvää monopolisiirtymien tutkimusta. Jyväskylässä menetelmä opeteltiin perusteista lähtien, ja sen ansiosta fysiikan laitokselle syntyi vahva osaaminen kiihdytinpohjaisessa fysiikassa. Laitteistoa on sittemmin uusittu ja lisätty. Vuodesta 1996 kiihdytinlaboratorio on ollut EU:n laatulaboratorio (*Large Scale Facility*). ja useita jaksoja Suomen Akatemian huippuyksikkönä.

Joulukuussa 2015 Suomen Akatemia myönsi yli miljoona euroa kiihdytinlaboratorion tutkimuslaitehankintoihin ja ohjausjärjestelmän päivitykseen.

## Lähteet
Carl Carp

**Carl Carp** (8. kesäkuuta 1760 Vaasa – 21. syyskuuta 1811 Turku) oli suomalainen senaattori ja hovioikeudenneuvos.

Carpin vanhemmat olivat Vaasan triviaalikoulun kollega Simon Carp (1723–1792) ja Maria Widlund. Hän kävi Vaasan triviaalikoulua, pääsi ylioppilaaksi Turussa 1774 ja opiskeli Turun akatemiassa.

Carp oli Vaasan hovioikeudessa ylimääräisenä kanslistina 1781–1784, kanslistina 1784–1786, aktuaarina 1786–1789, varakanneviskaalina 1789–1794, asessorina 1794–1805 ja hovioikeudenneuvoksena 1805–1809. Hän oli hallituskonseljin (senaatin) oikeusosaston jäsenenä (senaattorina) 1809–1811.

Carp oli naimisissa vuodesta 1790 Johanna Magdalena Aejmelaeuksen kanssa jonka isä oli Isonkyrön kirkkoherra Johan Aejmelaeus. Heidän poikiaan olivat Karl Fredrik Carp (1798–1828) ja Vaasan hovioikeuden varapresidentti Gustaf Carp (1806–1877).

## Lähteet
Ivar Strahl

**Ivar Strahl** (13. maaliskuuta 1899 Tukholma – 4. joulukuuta 1987) oli ruotsalainen oikeusoppinut. Hän kuului maansa uuden rikoslain valmistelijoihin. Vuodesta 1949 hän oli professori Upsalassa.

## Lähteet
Stora Lulevatten

**Stora Lulevatten**, toiselta nimeltään **Stora Lule träsk** on Ruotsin Lapissa sijaitseva järvi. Luulajanjoki kulkee järven läpi. Järvi on Luulajanjoen latvajärvi Järvi on pitkä ja kapea. Sen ala on 165 neliökilometriä. Suurin syvyys on 28 m ja normaali pinnankorkeus merenpinnasta 369 m, mutta vuonna 1960 järveä alettiin säännöstellä sillä tavalla, että pinnankorkeus vaihtelee 367:n ja 370 m:n välillä.

## Lähteet
Reino Salo

**Reino Salo** tarkoittaa seuraavia henkilöitä:

* Reino Salo (1920–1988), yhteiskuntatieteilijä, professori
* Reino Salo (1920–2011), vuorineuvos
Reino Salo (yhteiskuntatieteilijä)

**Reino Ilmari Salo** (5. toukokuuta 1920 Hämeenlinna – 26. maaliskuuta 1988 Tampere) oli suomalainen yhteiskuntatieteilijä ja professori. Hän oli Tampereen yliopiston  sosiaalipolitiikan apulaisprofessori 1966–1970 ja sosiaalipolitiikan, varsinkin sosiaalihuollon professori 1970–1979. Hänen tutkimusalaansa olivat muun muassa lastensuojeltyö ja sosiaalihuolto.

## Teokset
* *Kunnallinen lastensuojelutyö sosiaalisen sopeutumisen kasvattajana. 1*, Tutkimus Vaasan kaupungissa vuosina 1924-1952 suoritetun lakisääteisen lastensuojelutyön tuloksista, Tekijä], 1956. Väitöskirja, Tampere : Yhteiskunnallinen korkeakoulu.
* *Kunnallinen lastensuojelutyö sosiaalisen sopeutumisen kasvattajana. 2*, Alaikäisten antisosiaalisen kehityksen syyt ja varhaiset oireet Vaasan kaupungissa kerätyn tutkimusaineiston valossa, Tekijä, 1959.
* *Kunnallinen huoltoapu yhteiskunnallisena ja yksilöllisenä ongelmana* : Vaasasta koottuun paikallisaineistoon perustuva tutkimus huoltoavun tarpeen syistä, Tekijä, 1962.
* *Sosiaalihuollon tutkimukset : Johdatus sosiaalihuollon ongelmiin nykytutkimuksen valossa*, 1967 (Sosiaalihuollon keskusliiton pienten julkaisujen sarja; 5).
* *Alkoholiongelma sosiaalihuollossa*.Tekijä, 1970
* *Sosiaalihuolto*.  WSOY, 1981 

## Lähteet

## Aiheesta muualla
* Kuka kukin on 1978 (Runeberg.org)
Carl Gustav Mortimer von Kraemer

**Carl Gustaf Mortimer von Kraemer** (16. kesäkuuta 1817 Lammi – 10. huhtikuuta 1898 Tampere) oli suomalainen eversti, kuvernööri, valtiopäivämies ja senaattori.

Von Kraemerin vanhemmat olivat eversti Carl Johan von Kraemer (1782–1834) ja Ulrika Charlotta von Platen (1794–1864). Hän oli naimisissa Anna Toropovin (1830–1882) kanssa. Heidän poikansa oli eversti Carl Johan Alexander von Kraemer (1854–1920).

Von Kraemer kävi Haminan kadettikoulun 1832–1837. Hän palveli 1837–1845 Henkikaartin Preobraženskin rykmentissä vänrikkinä, aliluutnanttina ja luutnanttina. Von Kraemer oli vuodesta 1845 krenatöörikaartin esikunnassa vanhempana adjutanttina ja hän yleni kapteeniksi 1846. Viimeksi hän oli divisioonan majoitusmestarina 4. jalkaväen reservidivisioonassa vuodesta 1848 alkaen. Von Kraemer ylennettiin everstiluutnantiksi 1851 ja hän erosi armeijasta 1852 everstin arvoisena.

Von Kraemer toimi Oulun läänin kuvernöörin apulaisena 1854–1856 ja hän oli *[[Virallinen lehti|Virallisen lehden]]* päätoimittajana 1866–1869, Mikkelin läänin vt. kuvernöörinä 1869–1871 sekä vakinaisena kuvernöörinä 1871–1873. Viimeksi hän toimi Kuopion läänin kuvernöörinä 1873–1884 ja senaatin siviilitoimituskunnan päällikkönä 1884–1885. Hän oli myös vuoden 1863 säätyvaltiopäiviä valmistelleen Tammikuun valiokunnan jäsen vuonna 1862.

Von Kraemer oli aatelissäädyssä edustaja valtiopäivillä 1863–1864, 1867, 1872, 1877–1878, 1882, 1885, 1888, 1891 ja 1894. 

## Lähteet
Susie Abromeit

**Susie Abromeit** (s. 15. marraskuuta 1982 Boston, Massachusetts, Yhdysvallat) on yhdysvaltalainen näyttelijä. Hän on näytellyt muun muassa Upranovan roolissa *[[16-love]]*-elokuvassa ja Pamin roolissa *[[Jessica Jones (televisiosarja)|Jessica Jones]]* -televisiosarjassa.

Abromeit oli 16-vuotiaana Yhdysvaltojen tenniksen ranking-listalla kuudentena, minkä ansiosta hän sai tennisstipendin Duken yliopistoon. Opiskeluaikanaan hän keskittyi enemmän näyttelijän opintoihin. Ensimmäisen pääroolinsa Abromeit sai vuonna 2009 Lionsgaten *[[Know Thy Enemy]]* -elokuvassa.

Maxim-lehti listasi Abromeitin *Hot 10* -listalleen vuonna 2015.

## Filmografia

## Lähteet

## Aiheesta muualla
* 
* Susie Abromeit Rotten Tomatoesissa
Pohjan Tähti (Fitchburg)

**Pohjan Tähti** oli Massachusettsin Fitchburgissa vuosina 1902–1926 ilmestynyt amerikansuomalainen sanomalehti.

Alex Heissonin perustaman *Pohjan Tähden* ensimmäisenä toimittajana työskenteli C. E. Christiansson. Vuonna 1904 tehtävään tuli *[[Työmies (Yhdysvallat)|Työmiehen]]* entinen toimittaja Taavi Tainio, joka ryhtyi käyttämään lehteä sosialististen ajatusten levittämiseen. Tuona aikana *Pohjan Tähden* tilaajamäärä nousi lähes neljään tuhanteen ja se jopa tunnustettiin amerikansuomalaisten sosialistien puoluelehdeksi. Heisson antoi Tainiolle pian potkut, minkä jälkeen paikalliset sosialistit perustivat oman äänenkannattajan *[[Raivaaja (amerikansuomalainen lehti)|Raivaajan]]*.

Myöhemmin *Pohjan Tähdestä* tuli kansallismielinen oikeistolehti. Sen ilmestymistiheys kasvoi yhdestä kahteen kertaan viikossa ja 1910-luvun lopussa se ilmestyi muutamien vuosien ajan päivälehtenä. Lehden levikki jäi kuitenkin pieneksi ja oli vuonna 1920 vain vajaat 2&nbsp;500 kappaletta. Samoihin aikoihin ilmestymistiheyttä vähennettiin neljään kertaan viikossa. *Raivaajan* kustannusyhtiö osti *Pohjan Tähden* vuonna 1926, minkä jälkeen Fitchburgissa ilmestyi vielä kaksi porvarilehteä: *Amerikan Suomalainen* vuosina 1926–1929 ja *[[Fitchburgin Sanomat]]* 1930–1938.

## Lähteet

## Aiheesta muualla
* ''Pohjan Tähti'' digitoituna Kansalliskirjastossa
Amerikan Suomalainen

**Amerikan Suomalainen** voi tarkoittaa seuraavia asioita:

* amerikansuomalainen, Pohjois-Amerikassa asuva suomalainen
* *Amerikan Suomalainen*, Chicagossa vuosina 1894-1895 ilmestynyt sanomalehti, entinen *[[Amerikan Suomalainen Lehti (1879–1894)|Amerikan Suomalainen Lehti]]*
* *[[Amerikan Suomalainen (Hancock)|Amerikan Suomalainen]]*, Michiganin Hancockissa vuosina 1896–1899 ilmestynyt sanomalehti
* *[[Amerikan Suomalainen (Fitchburg)|Amerikan Suomalainen]]*, Massachusettsin Fitchburgissa vuosina 1926–1930 ilmestynyt sanomalehti
Carl Edvard af Heurlin

**Carl Edvard Heurlin**, aateloituna vuodesta 1840 **af Heurlin** (25. maaliskuuta 1790 Jämsä – 15. joulukuuta 1844 Helsinki) oli suomalainen senaattori ja valtioneuvos.

Heurlinin vanhemmat olivat Jämsän kirkkoherra Samuel Niklas Heurlin (1740–1814) ja Elisabet Sofia Heinricius. Hän kävi Porvoon lukiota, pääsi ylioppilaaksi 1808 ja suoritti Turun akatemiassa tuomarintutkinnon 1810. Heurlin sai varatuomarin arvon 1815, kihlakunnantuomarin arvonimen 1817 ja laamannin arvonimen 1826.

Heurlin oli Turun hovioikeudessa ylimääräisenä notaarina 1812–1814, kanslistina 1814–1817 ja ylimääräisenä viskaalina 1817. Hän oli Suomen senaatin valtiovaraintoimituskunnan apulaisesittelijäsihteerinä 1817–1822. Heurlin oli samalla Turun hovioikeudessa notaarina 1818–1822 ja varakanneviskaalina 1822. Hän oli Turun ja Porin läänin lääninsihteerinä 1822–1839 ja Viipurin hovioikeuden hovioikeudenneuvoksena 1839–1840. Heurlin oli viimeksi senaatin talousosaston jäsenenä ja valtiovaraintoimituskunnan päällikön apulaisena 1840–1844. Hän sai valtioneuvoksen arvon 1843.

Heurlin oli naimisissa vuodesta 1818 Matilda Sofia Asprothin (k. 1882) kanssa.

## Lähteet
Chipata

**Chipata** on kaupunki Itä-Sambiassa lähellä Malawin rajaa. Se on Eastern Provincen pääkaupunki. Vuoden 2000 väestönlaskennassa Chipatan asukasluku oli 73&nbsp;110. Vuonna 2010 asukasluku oli 116&nbsp;627.

## Lähteet

## Aiheesta muualla
Gustaf Magnus Armfelt

**Gustaf Magnus Armfelt** (; 2. huhtikuuta 1792 Tukholma – 8. heinäkuuta 1856 Halikko) oli suomalainen kreivi, kenraaliluutnantti, kuvernööri ja senaattori.

## Elämäkerta

Armfeltin vanhemmat olivat jalkaväenkenraali, kreivi Gustaf Mauritz Armfelt ja kreivitär Hedvig Ulrika De la Gardie. Hän kävi sotilaskoulua Berliinissä ja vuonna 1809 hänestä tuli Ruotsin armeijan ratsastavan henkikaartin kornetti. Armfelt erosi Ruotsin armeijasta, muutti Suomeen ja meni vuonna 1811 Venäjän keisarillisen armeijan palvelukseen aliluutnanttina. Hän palveli vuodesta 1812 alkaen 3. Suomenmaalaisessa jääkärirykmentissä ja osallistui Napoleonia vastaan käytyyn sotaan vuosina 1812–1815. Armfeltista tuli luutnantti vuonna 1812, alikapteeni vuonna 1813 ja kapteeni vuonna 1814. Hän erosi palveluksesta vuonna 1816 everstiluutnanttina mutta palasi jo vuonna 1817 takaisin armeijaan.

Armfelt palveli vuosina 1817–1819 3. Suomen jääkärirykmentin Viipurin pataljoonan esikunnassa ja vuosina 1819–1820 Suomenmaalaisen divisioonan esikunnan Suomen joukkojen jaoston ensimmäisenä adjutanttina ja keisarin sivusadjutanttina. Hän oli 1. Suomen jalkaväkirykmentin komentajana vuosina 1820–1827 ja 1. Suomen tarkk’ampujaprikaatin komentajana vuosina 1827–1830 aina Suomen sotaväen lakkauttamiseen saakka. Armfelt ylennettiin everstiksi vuonna 1819 ja kenraalimajuriksi 1828. Hän erosi armeijan palveluksesta todellisena valtioneuvoksena vuonna 1830.Armfelt oli Vaasan läänin maaherrana vuosina 1830–1832 ja Uudenmaan läänin maaherrana (vuodesta 1838 kuvernöörinä) 1832–1847. Hän sai keisarillisen hovin kamariherran arvon vuonna 1831 ja hänet ylennettiin kenraaliluutnantiksi vuonna 1834. Armfelt oli viimeksi senaatin talousosaston jäsenenä vuosina 1847–1853 ja Suomen ruotujakoisten tarkk’ampujapataljoonien tarkastajana vuosina 1854–1855. Hän omisti vuoteen 1852 saakka Elimon kartanon Pohjan pitäjässä ja sen jälkeen Oulunkylän kartanon Helsingin pitäjässä. Hän ei kuitenkaan asunut Oulunkylän kartanossa vaan perintötilallaan Halikon Joensuun kartanossa. Lisäksi Armfelt vuokrasi vuosina 1833–1844 valtion omistamaa Viikin latokartanoa Helsingin pitäjässä.
Armfelt oli naimisissa vuodesta 1819 englantilaisen Louise Cuthbert-Brooken (1801–1865) kanssa, jonka vanhemmat olivat Englannin armeijan eversti Thomas Brooke ja englantilaisyntyinen Sara Cuthbert Brooke Klinckowström (1772–1838). Heidän lapsiaan olivat kenraalimajuri Gustaf Wilhelm Artur Armfelt (1821–1880), Matilda Hedvig Sara Armfelt Wedel-Jarlsberg (1822–1862), vapaaherratar, keisarinna Aleksandra Fjodorovnan hovinainen Adelaide Auguste Wilhelmine Armfelt Gripenwaldt (1825–1871) ja Olga Lovisa Axelina Armfelt (1828–1855).

## Lähteet
Mansa

**Mansa** on kaupunki Pohjois-Sambiassa. Se on Luapula Provincen pääkaupunki. Vuoden 2000 väestönlaskennan mukaan Mansan asukasluku oli 41&nbsp;059 ja vuoden 2010 väestönlaskennan mukaan 78&nbsp;153.

## Lähteet

## Aiheesta muualla
Reino Salo (vuorineuvos)

**Reino Sakari Salo** (20. helmikuuta 1920 Helsinki – 1. joulukuuta 2011 Rauma) oli suomalainen insinööri ja yritysjohtaja. 

Salon vanhemmat olivat kauppias Severi Salo ja Ida Maria Lappalainen ja puoliso vuodesta 1949 kuvanveistäjä Aila Helena Hollming. Reino Salo tuli ylioppilaaksi Helsingin suomalaisesta yhteiskoulusta 1945 ja valmistui rakennusinsinööri Tampereen teknillisestä opistosta 1947. Hän oli Teräsbetoni Oy:n konstruktori ja valvoja 1947–1949 ja F. W. Hollming Oy:n, sittemmin Hollming Oy, rakennusosaston johtaja 1949–1951, toimitusjohtaja 1951–1978 ja 1982–1987 sekä hallituksen puheenjohtaja ja pääjohtaja 1977–2000. Salo oli vaikuttamassa, kun Hollmingin ostama Salora ja Nokia perustivat Mobira-yhtiön 1979. Salo oli myös Holra Oy:n isännöitsijä vuodesta 1951 ja Holl-Trade Oy:n hallituksen puheenjohtaja vuodesta 1966 ja toimitusjohtaja vuodesta 1969, minkä lisäksi hänellä oli useita liike-elämän luottamustehtäviä. Sotilasarvoltaan Salo oli reservin yliluutnantti (1956). Hänelle myönnettiin kauppaneuvoksen arvonimi 1973 ja vuorineuvoksen arvonimi 1985.

## Lähteet
Seppo Salo

**Seppo Kaarlo Salo** (19. heinäkuuta 1946 Eura – 22. helmikuuta 2001 Espoo) oli suomalainen matemaatikko ja professori. Hän oli Helsingin kauppakorkeakoulun talousmatematiikan professori 1978–2001. Salo väitteli Teknillisessä korkeakoulussa 1971 tekniikan tohtoriksi ydinreaktoritekniikan optimiohjausteoreettisella tutkimuksella.

## Lähteet